הוועדה המשותפת לתקציב הכנסת, כנסת 16, פרוטוקול מספר 15, 2005-03-21 12:00

רוני בר-און: שלום, אני מתכבד לפתוח את ישיבת הוועדה המשותפת לעניין תקציב הכנסת.

רוני בר-און: עשינו את מה שהוועדה ביקשה בדיון הקודם, ומצאנו פתרון ל-3.5 מיליון שקלים.

רוני בר-און: קבענו בוועדת הכנסת כי תוספות השכר והנלוות לעוזרים הפרלמנטריים ישולמו השנה רק בשיעור של 50%.

רוני בר-און: נמצא איפה שהתקציב המיוחד יורד מהמספרים שקיבלנו קודם ל-37.9 מיליון, והתקציב של הכנסת, כולל התקציב המיוחד, לפי המוצע כעת יעמוד על 339,361,000 שקלים.

רוני בר-און: אני חוזר על הצעתי מקודם.

רוני בר-און: מדובר היום על מציאת מקורות מימון לבעיית סל התרופות, ששוב עלתה על שולחננו באופן כל כך נוקב ודרמטי.

רוני בר-און: אני מזכיר שזכות היוצרים להצעה הזאת שייכת לחברת הכנסת אברהם שוחט, שהעלה כבר בישיבה הראשונה את האפשרות שאולי מישהו יעשה שימוש בכסף, שאנחנו נחסוך בתקציב הכנסת, כדי לאפשר איזושהי דרך לרווח מעט את בעיית סל התרופות.

רוני בר-און: מכיוון שזה עומד היום לדיון על שולחנה של הממשלה, מכיוון ששר האוצר אמר שאם הוא ייתן את הכסף הזה הוא יצטרך למצוא לו מקורות מימון מתקציב המדינה מבלי לפרוץ את מסגרת התקציב, אני חושב שהכנסת תיתן דוגמה לכלל המשרדים המתוקצבים ולכלל תקציב המדינה אם נקבל פה החלטה שנמצא דרך לתרום את חלקנו היחסי בדבר הזה.

רוני בר-און: כל סכום שתציעו יהיה מקובל גם עליי.

רוני בר-און: מישהו רוצה להתייחס לזה?

דני יתום: אני חושב שלממשלת ישראל ולמדינת ישראל יש מקורות רבים מאוד.

דני יתום: לא צריך להעמיד את סל התרופות דווקא מול תקציב הכנסת, למרות שאני חושב שתקציב הכנסת לא נכון שיעלה במהלך שנת 2005.

דני יתום: אם אתה רוצה, אדוני היושב ראש, אתן לך שני מקורות, שיש בהם סכומי עתק.

דני יתום: אתה לא רוצה.

רוני בר-און: אני נורא רוצה, אבל לפי דעתי אין לנו סמכות.

רוני בר-און: השאלה היא אם אנחנו יכולים לתת פה איזושהי דוגמה ותרומה של עוד איזה סכום מעבר למה שסיכמנו עקרונית.

רוני בר-און: זה גם לא היה על דעתי, אני חושב שצריך להיות יותר, וגם דעתו של בייגה הייתה זה צריך להיות יותר.

רוני בר-און: אני חושב, שאנחנו יכולים לשלוח מפה מסר, לשים איזשהו סכום שנוריד עכשיו מתקציב הכנסת, בלי לקבוע איפה.

רוני בר-און: נעשה את זה רוחבי, שהחשב ילמד להסתדר עם זה אחר כך.

רוני בר-און: נוציא את האבן הראשונה במחסום שעומד בפני תקצוב תכלית כל כך ראויה וצודקת.

דני יתום: אומר לך מה לדעתי צריך להיות הכלל שצריך להנחות אותנו.

דני יתום: תקציב הכנסת ל-2005, במצוקות הקיימות היום, לא צריך להיות גדול יותר מתקציב הכנסת ל-2004.

רוני בר-און: תקציב הכנסת הרגיל או תקציב הביצוע?

דני יתום: ניקח את תקציב הביצוע, שהוא ב-24 מיליון שקל גדול יותר.

רוני בר-און: אני תמים דעים אתך.

רוני בר-און: חבר-הכנסת יהלום, בקשר להצעה שלי?

שאול יהלום: אני מציע לאשר את התקציב כפי שהוא.

רוני בר-און: כלומר 339 מיליון.

רוני בר-און: חבר-הכנסת אורון?

חיים אורון: אני חושב שמה ששר האוצר הולך להציע לממשלה הוא הצעה מאוד לא טובה, אבל בשביל להפסיק את הסיבוב פה, אני מציע שאם הממשלה תחליט לקצץ לחצי אחוז או אחוז, אותו כלל יהיה גם בתקציב הכנסת.

רוני בר-און: אני רוצה לקבל החלטה, אני לא רוצה בהתניה.

חיים אורון: תלוי מה הממשלה תחליט.

חיים אורון: אם היא תחליט היום על קיצוץ פלט בשביל ליצור את המקור – שאני לא יודע כמה הוא – של 100 מיליון 150 מיליון שקלים, אני לא יודע כמה אחוזים זה יהיה, אותו אחוז - - -

רוני בר-און: אני רוצה להיות פרקטי.

רוני בר-און: אתה מוכן לתמוך בהצעה שלי לקצץ פלט 1% מהתקציב שמוצע לנו עכשיו, ולקבוע שזה מסומן לסל התרופות?

חיים אורון: קודם כל, אי אפשר לסמן אותו לסל התרופות, כי אין דבר כזה.

חיים אורון: זה סתם.

חיים אורון: אבל למה לך?

חיים אורון: תגיד שאם הממשלה תקבל היום החלטה לקצץ תקציב ב-X, אותו X יחול גם פה.

אברהם-בייגה שוחט: אני מצטרף להצעה של חבר-הכנסת אורון, זאת ההצעה הפרקטית היחידה.

אברהם-בייגה שוחט: למרות שאני לא מאמין שיהיה קיצוץ פלט על 80 מיליון שקלים, זה נשמע כמו בדיחה בלתי רצינית, בתקציב של 250 מיליארד לעשות פלט כדי לקבל 80 מיליון, זה 0.0% של משהו.

רוני בר-און: אז מה אנחנו ניתן?

אברהם-בייגה שוחט: נאשר את התקציב as is עכשיו, אם הממשלה תחליט על פלט, או שנתכנס או שמראש נחליט - - -

רוני בר-און: אבל למה אנחנו צריכים ללכת עם הממשלה, אם אנחנו יכולים להוציא מפה מסר יותר ברור?

אברהם-בייגה שוחט: זו הצגה.

אברהם-בייגה שוחט: אתה יודע לאן הולך הכסף הזה?

אברהם-בייגה שוחט: מי אמר לך שזה הולך לסל התרופות?

רוני בר-און: אתה אמרת את שלך ברגע שעשית את זה.

רוני בר-און: איש לא יתחיל לשחק עם זה.

אברהם-בייגה שוחט: אני לא בא בשביל אלה שעומדים פה מסביב עכשיו (נציגי התקשורת).

אברהם-בייגה שוחט: אני עובד בשביל העניין הזה.

רוני בר-און: אני מקווה שאתה חושב שגם אני לא עובד בשבילם.

אברהם-בייגה שוחט: חס וחלילה, לא אמרתי את זה.

אברהם-בייגה שוחט: אם זה השתמע, אז אני לוקח את דבריי בחזרה.

אברהם-בייגה שוחט: אני אומר שאם הממשלה תחליט על פלט, יש היגיון שגם אנחנו נהיה בתוך הפלט.

אברהם-בייגה שוחט: זה בדיוק מה שאמר חבר-הכנסת אורון.

אברהם-בייגה שוחט: אנחנו נאשר את זה כמו שזה, יהיה פלט של 2% או של 1% אותו דבר יחול עלינו, ואז יצטרכו לרדת בשלושה מיליון שקלים.

אברהם-בייגה שוחט: אם לא יהיה פלט, אני מניח שייקחו ממשרד הביטחון.

רוני בר-און: מה אתם מציעים פרקטית כדי להתקדם?

רוני בר-און: אתה רוצה להצביע על ההצעה שלך, חבר-הכנסת יתום?

דני יתום: לא, אני מוכן להצטרף להצעה שלהם.

רוני בר-און: אז אנחנו מאשרים את זה as is, ואם יהיה פלט בממשלה מה שיחול על הממשלה יחול עלינו?

ארבל אסטרחן: ואז יתכנסו שוב בשביל להחליט מאיפה להוריד.

חיים אורון: לא מוכרחים היום.

חיים אורון: החשב יבוא בעוד חודש, חצי שנה, עם תיקונים.

אברהם-בייגה שוחט: אני רוצה להסביר שהממשלה מחליטה על פלט, זה לא בשכר.

רוני בר-און: אז מה תתרום, 200,000 שקלים?

אברהם-בייגה שוחט: בפעולות.

אברהם-בייגה שוחט: אבל מה הממשלה עושה?

אברהם-בייגה שוחט: זה מה שהיא עושה.

רוני בר-און: אבל אני תרומה משמעותית.

רוני בר-און: אי אפשר להגיע פה לאיזה פתרון?

שאול יהלום: היא לא מורידה משכר השרים.

אברהם-בייגה שוחט: לא תגיע לזה, רציתי פחות - - -

רוני בר-און: יושב פה בן אדם שמדבר על המספר שדיברת עליו.

אברהם-בייגה שוחט: אתה מגלגל את הגלגל חזרה עכשיו?

רוני בר-און: למה לא?

רוני בר-און: זאת פעם ראשונה שאתה נתקל בזה בדיוני תקציב?

רוני בר-און: ההצעה של חבר-הכנסת שוחט הייתה לרדת ל-330 מיליון.

אברהם-בייגה שוחט: הצביעו וזה נפל.

רוני בר-און: נצביע על זה עוד פעם.

רוני בר-און: עד שלא יצאנו לא יצאנו.

אברהם-בייגה שוחט: חשבתי שצריך 330 מיליון, קיימו הצבעה והיה רוב.

רוני בר-און: הצעתי אתך, עכשיו יש לנו - - -

אברהם-בייגה שוחט: היה רוב ל-340 מיליון, לאור זה התכנסו, ישבו, חזרו, חיפשו, לקחו מהעוזרים הפרלמנטריים, לקחו מדברים אחרים וקיצצו את ה-13.5 מיליון שקלים, והגיעו לסביבות 340 מיליון.

אברהם-בייגה שוחט: נדמה לי שלעשות היום רביזיה על ההחלטה הזאת – למרות שבאופן בסיס דעתי הקודמת עדיין קיימת - אבל זאת לא שיטה לחזור כל פעם מחדש.

אברהם-בייגה שוחט: מחר יהיה פה רוב אחר, ויגידו חזרה 340 מיליון.

רוני בר-און: אני לא עושה מחטף.

רוני בר-און: אם אתה מסכים להציע את ההצעה שלך עוד פעם, אני נותן עכשיו כמה זמן שאתם רוצים כדי לגייס נגד זה, שלא ייראה כאילו עושים מחטף.

רוני בר-און: אני לא מקיים הצבעה עכשיו, כמה זמן שאתם רוצים: ישיבות סיעה, התייעצויות, התייעצויות בכירות – מה שאתם רוצים.

חיים אורון: אתה לא חס על זמננו?

רוני בר-און: אני לא חס על זמנכם, כי זה כסף שאני חושב שהולך לתכלית ראויה.

אברהם-בייגה שוחט: אני מכופף את דעתי אל מול הרוב שהיה פה.

אברהם-בייגה שוחט: אני פועל על פי החלטות, אני לא חוזר חזרה אחרי שישבתי בישיבות, גם בוועדת הכנסת, והצגתי את הדברים.

רוני בר-און: בוועדת הכנסת זה היה עניין צדדי לחלוטין.

רוני בר-און: בוועדת הכנסת היינו צריכים הכשר ל-3,5 מיליון האלה, והבאנו את ההכשר הזה.

אברהם-בייגה שוחט: אני לא בנוי לעשות רביזיה חדשה עכשיו, אחרי שהייתה הסכמה, למרות שאני חושב שאפשר היה לחיות עם תקציב יותר קטן.

רוני בר-און: אז אתה רוצה לנסח את ההצעה, בבקשה?

אברהם-בייגה שוחט: מונחת כאן הצעה, אתה היושב ראש.

רוני בר-און: להצביע על התקציב הזה?

אברהם-בייגה שוחט: להצביע על התקציב, ובמידה שיהיה פלט של הממשלה, אותו הפלט יחול על הכנסת.

רוני בר-און: טוב.

רוני בר-און: מי בעד ההצעה הזאת?

רוני בר-און: הצבעה בעד – 3 נגד – 2

רוני בר-און: ברוב של שלושה נגד שניים ההצעה התקבלה.

חיים אורון: אני מבקש לחזור על ההצבעה, זה לא היה ברור.

חיים אורון: נעשה הצבעה מסודרת, מי בעד 330 מיליון, מי בעד 340 מיליון.

רוני בר-און: ניסיתי.

שאול יהלום: אני מצטרף לבקשה.

רוני בר-און: לא הבנתי, שינית את הצבעתך?

רוני בר-און: מה אתה אומר עכשיו?

שאול יהלום: התקציב כפי שהוא, 340 מיליון שקלים.

אבי לוי: אם זה כפוף לפלט אני מבין את ההערה של חבר-הכנסת אורון, שלמעשה הפלט הזה יתבצע רק אחרי שיאושר התקציב, כי אנחנו חייבים להעביר את התקציב, במסגרת תקציב המדינה, בוועדת הכספים.

אבי לוי: כלומר מאשרים כמו שהוא, ולא יהיה צורך לכנס שוב את הוועדה.

חיים אורון: אני מציע שתהיה החלטה של ועדת הכנסת, שהתקציב, אם יהיה פלט, הוא תקציב מינוס אותו אחוז של הפלט שיהיה בממשלה.

חיים אורון: הביצוע של אקט ההורדה יהיה במהלך הרבעון הראשון של השנה, כי יכול להיות שילמדו תחומים, שלא יצטרכו סתם לפגוע.

רוני בר-און: עכשיו אני רוצה שההצבעה שלי תהיה ברורה.

רוני בר-און: אנחנו קודם כל מצביעים על העניין של התוספת של הפלט, ואחר כך נצביע על התקציב, כי על זה אני רוצה להצביע בעד ועל התקציב אני רוצה להצביע נגד.

רוני בר-און: אז תציע את ההצעה שלך.

חיים אורון: אני מציע שהתקציב יורד בשיעור שהממשלה תחליט היום בדיון על סל התרופות.

אברהם-בייגה שוחט: רק במידה שזה פלט.

חיים אורון: ברור.

חיים אורון: ההצעה המתוקנת תוגש במהלך הרבעון השני של השנה.

חיים אורון: זה מאפשר לנו לאשר את זה כחלק מתקציב המדינה, ולא להריץ את החשב להביא היום בערב משהו על חצי מיליון או מיליון שקלים.

רוני בר-און: את ההצעה שלך אתה מעלה בהמשך להצעה שלי להשתתף בתרומה הכללית לעניין סל הבריאות.

חיים אורון: בהסתייגות שלי, שאין שום סיבה שבעולם לזה.

חיים אורון: אפשר למצוא לא 100 מיליון שקלים, אלא 250 שקלים, בלי שום קיצוץ פלט מהמקורות, שאני מוכן לנדב אותם, ולא רק מתקציב הביטחון.

רוני בר-און: אולי נבדוק שוב.

רוני בר-און: חבר-הכנסת חן, הייתה הצעה של חבר-הכנסת דני יתום לאשר רק 330 מיליון שקלים.

רוני בר-און: אתה בעד? אתה לא בעד.

רוני בר-און: מי בעד לאשר את התקציב בכפוף להסתייגות הזאת?

רוני בר-און: בעד – 4 נגד – 1 אושר

רוני בר-און: אושר התקציב של 339 מיליון.

רוני בר-און: תודה רבה.

רוני בר-און: הישיבה נעולה.